City council ge ninmumah amalukurun faskuran amurukohfi\nސިޓީ ކައުންސިލްގެ ނިންމުމަށް އަމަލުކުރުން ފަސްކުރަން އަމުރުކޮށްފި\nސިވިލް ކޯޓު ހިންގަމުން ގެންދާ ޖަސްޓިސް ބިލްޑިންގް -- ފޮޓޯ: އަވަސް\nމާލެ ސިޓީ ކައުންސިލުން ހުޅުމާލޭގެ ރަޖިސްޓްރީ ބާތިލުކުރުމާއި ގުޅިގެން އެޗްޑީސީއިން ސިވިލް ކޯޓަށް ހުށައެޅި މައްސަލާގައި އެދިފައިވާ އަމުރު އެ ކޯޓުން މިއަދު ނެރެދީފި އެވެ. ސިޓީ ކައުންސިލާ ދެކޮޅަށް އެޗްޑީސީން ކޯޓަށް ވެއްދި މައްސަލާގައި ވަނީ މާލެ ސިޓީ ކައުންސިލުން ހުޅުމާލޭގެ ރަޖިސްޓްރީ ބާތިލުކުރުމާއި ގުޅިގެން އެޗްޑީސީއަށް ލިބޭ ގެއްލުމުގެ ބަދަލު ހޯދާށެވެ. އަދި އޭގެ ކުރީން އެ ނިންމުމަށް އަމަލު ކުރުން ފަސްކޮށް ދިނުމުގެ އަމުރަކަށްވެސް އެދިފައިވެއެވެ.\nސިވލް ކޯޓުން ނެރެނު އަމުރުގައި ބުނެފައިވަނީ ސިޓީ ކައުންސިލުގެ ނިންމުމުގެ ސަބަބުން އެޗްޑީސީއަށް އިއާދަނުކުރެވޭ ވަރުގެ ގެއްލުންތަކެއް ލިބިގެން ހިނގައިދާނެތީ އެ ނިންމުމަށް އަމަލު ކުރުން ފަސް ކުރަން އަމުރުކުރާ ކަމަށެވެ. އެ އަމުރު މައްސަލަ ނިމެންދެން ދެމި އޮންނާނެ އެވެ.\nއެ އަމުރު ނެރުނީ ހުޅުމާލެ ތަރައްގީ ކުރުމަށް ކުރި ހަރަދާއި އެކަމަށްޓަކައި ނެގި ލޯނުތަކަކީ އެޗްޑީސީގެ ޒިންމާގައި އޮތް އެއްޗަކަށްވާތީ އެކަމަށްވެސް ބަލާފައެވެ. އަމުރުގައި ބުނެފައިވަނީ އެޗްޑީސީން ހުޅުމާލޭގެ ތަރައްގީއަށް މިހާރު ކުރަމުންދާ މަސައްކަތްތަކަށް ހުރަހެއް އެޅޭނެ އެއްވެސް ކަމެއް ނުކުރުމަށާއި ސިޓީ ކައުންސިލްގެ ނިންމުން ތަންފީޒު ކުރުމުގެ ގޮތުންވެސް އެއްވެސް ކަމެއް ނުކުރުމަށެވެ.\nމި މައްސަލާގައި އެޗްޑީސީންބުނެފައިވަނީ ކައުންސިލްގެ ނިންމުމަކީ މުދާ ހޯދުމާއި މުދާ ލިބިގަތުމުގެ އަދި ބިމާ ބެހޭ ގާނޫނާއި ލާމަރުކަޒީ ގާނޫނާވެސް ހިލާފު ނިންމުމެއް ކަމަށެވެ. އަދި އެހެން ބައެއްގެ އަތުގައި އޮތް ބިމެއްގެ ބެލެނިވެރިކަން ދެވޭނީ ޝަރުއީ ކޯޓަކަށް ކަމަަށެވެ.\nއެ ނިންމުމަކީ ގާނޫނާ ހިލާފު ނިންމުމެއް ކަމަށް ކަނޑައަޅައި، އެނިންމުން ބާތިލުކޮށް އަދި ގާނޫނީ އިމުގެ ތެރެއިން ކަންކުރުމަށް ސިޓީ ކައުންސިލަށް އެނގުމަށް އެ މައްސަލަ ސިވިލް ކޯޓަށް ހުށައެޅީ ކަމަށްވެސް ބުންޏެވެ.\nމޭޔަރު ޑރ. މުހައްމަދު މުއިއްޒު ކުރީން ވިދާޅުވީ އާ ކައުންސިލް އިންތިހާބުވުމާއި އެކުގައި ލާމަރުކަޒީ ގާނޫނުގެ ދަށުން ހުޅުމާލެ ކައުންސިލްގެ ދަށަށް ގެނައުމަށް ރައީސް އިބްރާހީމް މުހައްމަދު ސޯލިހާ މަޝްވަރާކުރެއްވި ކަމަށެވެ. ހުޅުމާލެ، މާލެ ސިޓީ ކައުންސިލާ ހަވާލުކުރައްވާނެ ކަމުގެ ޔަގީންކަން ރައީސް ދެއްވި ނަމަވެސް މިއަދު މަންޒަރު ބަދަލުވެފައިވާ ކަމަށާއި، އާ ސިޓީ ކައުންސިލަށް ހަ މަސް ފުރުނު އިރުވެސް ސަރުކާރުގެ އެއްބާރުލުން ނުލިބޭ ކަމަށް މުއިއްޒު ވަނީ ވިދާޅުވެފަ އެވެ.\nމުއިއްޒު އިތުރަށް ވިދާޅުވީ އެޗްޑީސީ އަށް ދޫކޮށްފައި އޮތް ހުޅުމާލޭގެ ރަޖިސްޓްރީ ބޭނުންކޮށްގެން އެ ކުންފުނިން ނަހަމަ ކަންތައްތަކެއް ކޮށްފައިވާ ކަމަށެވެ. ނަމަވެސް އެކަމުގެ ތަފްސީލެއް ނުދެއްވަ އެވެ.\nމާލޭ ސިޓީ ކައުންސިލުން ކުރިއަށް ގެންދިޔަ ކައުންސިލް ބައްދަލުވުމުގައި ހުޅުމާލޭގެ ރަޖިސްޓްރީ ބާތިލުކުރަން ހުށަހެޅުއްވީ ޑެޕިއުޓީ މޭޔަރު އަހްމަދު ނަރީޝް އެވެ.\nނަރީޝްގެ ހުށަހެޅުން ކައުންސިލުން ފާސްކުރީ ބައްދަލުވުމުގައި ބައިވެރިވި ކައުންސިލަރުންގެ އަގުލަބިއްޔަތުންނެވެ. ރަޖިސްޓްރީ ބާތިލްކުރަން ވޯޓު ދެއްވި މެމްބަރުންގެ ތެރޭގައި އެމްޑީޕީގެ ދެ ކައުންސިލަރަކު ވެސް ހިމެނެ އެވެ. އެއީ ހެންވޭރު އުތުރު ދާއިރާގެ ކައުންސިލަރު އައިޝަތު ނިޒްލީ ރަޝީދާއި މައްޗަށް ގޯޅި މެދު ދާއިރާގެ ކައުންސިލަރު އަހްމަދު ޒަމީރު އެވެ.\nހުޅުމާލެ އެޗްޑީސީ ސިވިލް ކޯޓް + މާލޭ ސިޓީ ކައުންސިލް\nހުޅުމާލޭގެ ރަޖިސްޓްރީ ބާތިލްކުރި މައްސަލަ ކޯޓަށް\nމުނިސިޕަލް ހިދުމަތްތައް ބަލާނެ ބަޔަކު ހޯދަނީ\n"ހުޅުމާލެއާ ގުޅޭ ވައުދު ރައީސް ނުފުއްދާ"\nހުޅުމާލޭގެ ބިމުގެ މައްސަލަ އިސްތިއުނާފްކޮށްފި


Ghouta Ah Eheege Thakethi Fonuvaifi, Ekamaku Adhives Ekasheegenvaa Varah Nufonuvey - Vaguthu\nޣޫތާއަށް އެހީގެ ތަކެތި ފޮނުވައިފި، އެކަމަކު އަދިވެސް އެކަށީގެންވާ ވަރަށް ނުފޮނުވޭ\nވަރުގަދަ ހަމަލާތަކެއްގެ ސަބަބުން ހާލުގައި ޖެހިފައިވާ ސީރިޔާގެ އިރުމަތީ ޣުތާގެ ސަރަޙައްދަށް އެހީގެ ތަކެތި ފޯރުކޮށްދީފިއެވެ. ބައިނަލްއަޤުވާމީ ރެޑް ކްރޮސް އާއި ސީރިޔާގެ ރެޑް ކްރެސެންޓް އަދި އދ. ގުޅިގެން އެހީގެ ތަކެތި ފޯރުކޮށްދީފައިވާއިރު، މިއީ އަދި އެކަށީގެންވާ މިންވަރުގެ ތަކެއްޗެއް ނޫނެވެ.\nބައިނަލްއަޤުވާމީ ރެޑް ކްރޮސް، ނުވަތަ އައިސީއާރްސީ އިން ހާމަކޮށްފައިވާ ގޮތުގައި އެހީގެ ތަކެއްޗާއެކު އިރުމަތީ ޣޫތާއަށް ވަދެފައިވަނީ 25 ޓްރަކެވެ. އިއްޔެގެ ވަގުތެއްގައި މި ޓްރަކްތައް ޣޫތާއަށް ފޯރާފައިވާއިރު، ޖުމުލަ 5220 ކާނާގެ ޕާރްސަލާއި 5220 ބަސްތާގެ ގޮދަން ފުށްވަނީ ފޮނުވާފައެވެ.\nމި ތަކެތި އިރުމަތީ ޣުތާގެ އެންމެ ބޮޑު ސިޓީ އަދި އެންމެ ގެއްލުން ލިބިފައިވާ ސިޓީކަމުގައިވާ ދޫމާއަށް ފޮނުވާފައިވާއިރު ދޫމާގައި އެކަނިވެސް އެއްލައްކަ ފަންސަވީސްހާހާއި ގާތްކުރާ އަދަދަކަށް މީހުން ދިރިއުޅެއެވެ.\nދޫމާގައި ހަރަކާތްތެރިވާ ބައެއް އެކްޓިވިސްޓުން މީޑިޔާތަކަށް މައުލޫމާތު ދެމުން ބުނެފައިވަނީ ކާނާގެ ތަކެތީގެ އަދަދު، ގިނަ އަދަދެއްގެ ރައްޔިތުންނަށް އެކަށީގެންނުވާކަމަށާއި އެހެންނަމަވެސް، އެހީގެ ތަކެތި ބަހާލައިގެން ބެހުމުގެ މަސައްކަތް ކުރާނެކަމަށެވެ.\nއެހީ ފޯރުކޮށްދޭ ޖަމާއަތްތަކަށްވެސް އެންމެ އެކަށީގެންވާ މިންވަރަށް އެހީގެ ތަކެތި ފޮނުވުމަށް ނުކުޅެދިފައިވާއިރު، އަދި ފޮނުވުނު ތަކެއްޗަކީ އެންމެ ދެ ދުވަހަށް ބޭނުންކުރެވޭ މިންވަރުގެ ތަކެއްޗެވެ.\nފެބުރުވަރީ މަހުގެ 18 ވަނަ ދުވަހުން ފެށިގެން ސީރިޔާގައި ވެރިކަންކުރާ ބަޝާރުލް އަސަދާ ވަފާތެރި ފައުޖުތަކުން ދޭ ހަމަލާތަކުގެ ސަބަބުން އިރުމަތީ ޣޫތާގެ ޙާލަތުވަނީ ވަރަށް ބޮޑަށް ދަށްވެފައެވެ.


SunOnline: Taxi agu thakuge massala civil court ah husha halhaifi\nޓެކްސީ އަގުތަކުގެ މައްސަލަ ސިވިލްކޯޓަށް ހުށަހަޅައިފި\nއައިޝަތު ފަރީޙާ 06 Aug 2019, 13:07\nމާލެ ސަރަހައްދުގައި ޓެކްސީތަކުން ނަގާ އަގުތަކަށް ސަރުކާރުން ގެނައި ބަދަލާމެދު ހިތްހަމަ ނުޖެހި، އެ މައްސަލަ ކޯޓަށް ހުށަހަޅައިފިއެވެ.\nޑްރައިވާސް އެސޯސިއޭޝަނުގެ ރައީސް އަބްދުﷲ އިބްރާހިމް މިއަދު ސަން އަށް ވިދާޅުވީ އަގުތަކުގެ މައްސަލަ މިއަދު ސިވިލް ކޯޓަށް ހުށަހަޅާފައިވާ ކަމަށެވެ. އެގޮތުންް އެދިފައިވަނީ އަލަށް އެކުލަވާލި އަގުތަކަށް އަމަލު ކުރުން ފަސްކުރުމުގެ އަމުރަކަށް ކަމަށް އޭނާ ވިދާޅުވިއެވެ.\nއަލަށް އެކުލަވާލި އަގުތަކަށް ބަލާއިރު ހުޅުމާލެ ތެރޭ އަދި މާލެ ތެރޭ ޓެކްސީ ދަތުރު ކުރެވޭނެ އަގަކީ 25 ރުފިޔާ އެވެ. މާލެ އާއި ހުޅުމާލެ އާ ދެމެދު ދަތުރު ކުރެވޭނެ އެންމެ ބޮޑު އަގަކީ 75 ރުފިޔާ އެވެ. މާލެ އަދި ހުޅުމާލެ އިންވެސް ހުޅުލެއަށް ދަތުރުކުރެވޭނީ 60 ރުފިއާ އަށެވެ.\nމިހާރު މާލެ އާއި ހުޅުމާލެ އަދި ހުޅުލެ އާ ދެމެދު ކުރާ ދަތުރުތަކަށް ނަގަނީ 100 ރުފިޔާ އެވެ.\nޑްރައިވަރުންގެ އަނެއް ކަންބޮޑުވުމަކީ، ދާގީނާ އަރުވާއިރު މިހާރު އިތުރަށް ނަގާ ފަސް ރުފިޔާ ނެގުން އަލަށް އެކުލަވާލި އަގުތަކުގައި ހިމަނާފައި ނުވުމާއި ރޭގަނޑު 12ގެ ފަހުން 30 ރުފިޔާ އަށް ދަތުރުކުރި ކުރުން އުވާލާފައިވާތީ އެވެ.\nއިއްޔެ ޓްރާންސްޕޯޓު މިނިސްޓްރީގެ އިސްބޭފުޅުންނާއެކު ބޭއްވި ބައްދަލުވުމުގައި ދާގީނާގެ އަގުގެ މައްސަލަ ހައްލުކޮށްދިނުމަށް މަސައްކަތް ކޮށްދެއްވާނެކަމަށް ވިދާޅުވިކަމަށް އަބްދުﷲ ވިދާޅުވިއެވެ.\n"އެބޭފުޅުން ވިދާޅުވަނީ އަގުތައް ކަނޑައަޅާފައިވަނީ މަތިން އެންގެވި ގޮތަށް ކަމަށް. ކެބިނެޓުން ނިންމި ނިންމުމެއް ކަމަށް އެއީ. އެކަމާ ގުޅިގެން ރައީސް އަށްވެސް މިހާރު ދަންނަވާފައި ވާނީ އަގުތަކަށް ބަދަލު ގެނެސްދިނުމަށް،" ޑްރައިވަރުންނަށް ލިބޭ އާމްދަނީ މަދުވެދާނެކަމުގެ ކަންބޮޑުވުން ފާޅުކުރަމުން އަބްދުﷲ ވިދާޅުވިއެވެ.\nޓެކްސީ އަގަށް ބަދަލު ގެނެސް ޓެކްސީ ކުރުމުގެ ކަންތައް އެޕްލިކޭޝަނެއް ބޭނުންކޮށްގެން ކުރުމަށް ވަނީ ނިންމައިފައެވެ. އެޕްލިކޭޝަންތަކަށް ބަދަލުވުމަށް ދެ މަސްދުވަހުގެ މުއްދަތެއް ދީފައިވާއިރު ތިން އެޕްލިކޭޝަނެއް ރާއްޖޭގައި ޓެކްސީތަކުން ބޭނުން ކުރާނެއެވެ. އެއީ "އަވަސް ރައިޑް" "ޕިކްމީ" އަދި "އެ އައީ" އެވެ.


Stimulus package ge ummeedhu adhives eba oiy - vNews.mv\nސްޓިމިއުލަސް ޕެކޭޖެއްގެ އުންމީދު އަދިވެސް އެބައޮތް\nޠާހިރާ އަޒްހާރު 12 April 2020, 15:46\nރާއްޖޭގެ އިގްތިސާދު އެންމެ ބޮޑަށް ބިނާވެފައި އޮންނަ ސިނާއަތް ކަމަށްވާ ފަތުރުވެރިކަމުގެ ސިނާއަތަށް ކޮވިޑް-19 ގެ ސަބަބުން މިވަނީ ވަރަަށް ބޮޑު އަޑިގަނޑަކާ ކުރިމަތިލާންޖެހިފައެވެ. ރިސޯޓުތައް އެއްކޮށް ހުއްޓި ވިޔަފާރިތައް ދަނީ އިނދަޖެހެމުންނެވެ. ގިނަ މަސައްކަތްތެރިންގެ މުސާރަ ކުޑަކުރުމާއި، ވަޒީފާ ގެއްލުންފަދަ ކަންކަމަކީ އެހެން ގައުމުތަކެކޭވެސް އެއްގޮތަށް ރާއްޖެއިންވެސް ފެންނަމުންދާ މަންޒަރުތަކެކެވެ.\nކަން މިހެން އޮތުމާއެކު ކުންފުނިތަކާއި، ރައްޔިތުން އިނދަޖެހުމުން ސަލާމަތްކޮށްދިނުމަށް ސަރުކާރުން ގެންދަނީ މަސައްކަތްތަކެއް ކުރަމުންވެ. އެގޮތުން ކޮވިޑް-19 ގެ ނެދެވޭ އަސަރު ރާއްޖޭގެ އިގްތިސާދަށް ކުރަންފެށި ހިސާބުން ކުންފުނިތަކަށް މާލީ އެހީތެރިކަން ފޯރުކޮށްދިނުމަށް ސްޓިމިއުލަސް ޕެކޭޖެއްގެ ދަށުން ކުންފުނިތަކަށް ލޯނު ދޫކުރުމަށް ސަރުކާރުން ނިންމިއެެވެ.\nއެހެންނަމަވެސް މިހާރު ސްޓިއމިއުލަސް ޕެކޭޖުގެ ބަދަލުގައި ރިލީފް ޕެކޭޖެއްގެ ވާހަކަ ދައްކާއަޑު ދަނީ އިވެމުންނެވެ. ފާއިތުވި ހަފްތާގެ ތެރޭގައި ސަރުކަރުން ވަނީ ރިލީފް ޕެކޭޖުގައި ހިމެނޭ ކަންކަމާއި، މި ޕެކޭޖުގެ ތަފްސީލުތައް އާންމުކޮށްފައެވެ. މި ޕެކޭޖުގައި ވިޔަފާރިތަކަށް އެކި ގޮތްގޮތުން އެހީތެރިކަން ފޯރުކޮށްދިނުމަށް ލޯނު ދޫކުރުމަށް ހިމަނާފައިވެއެވެ. ރިސޯޓުތަކަށާއި، އަމިއްލަ ވިޔަފާރިތަކަށް ލުއި ގޮތްތައް ހޯދައިދިނުން މި ޕެކޭޖުގައި ވަނީ ހިމަނާފައެވެ. މިކަންކަމަކީ ސްޓިމިއުލަސް ޕެކޭޖުގައިވެސް ހިމަނަން ސަރުކާރުން ނިންމި ކަންކަމެވެ.\nވިޑް-19 އާ ގުޅިގެން ރައީސުލްޖުމްހޫރިއްޔާ ނޫސްވެރިންނާ ބައްދަލުކުރައްވައި ދެއްކެވި ވާހަކަފުޅުގައިވެސް ރާއްޖޭގެ ރައްޔިތުންނަށް ދިމާވާ ދަތިތައް ހައްލުކޮށްދިނުމަށް ސްޓިމިއުލަސް ޕެކޭޖެއް ގާއިމްކޮށްދެއްވާނެ ކަމަށް ވިދާޅުވިއެވެ. ވިޔަފާރިތަކަށް ލިބޭ ގެއްލުމާއި، މުވައްޒަފުންނަށް މުސާރަ ދިނުމުގައި ދަތިތައް ދިމާވާ ވިޔަފާރިތަަކަށް ސްޓިމިއުލަސް ޕެކޭޖްގެ ދަށުން މާލީ އެހީތެރިކަން ފޮރުކޮށްދޭނެ ކަމަށް ރައީސް ވިދާޅުވިއެވެ.\nއަޅުގަނޑުމެން ސްޓިމިއުލަސް ޕެކޭޖެއް ސަރުކާރުން ތައްޔާރުކޮށްފައި، ބޭންކްތައް މެދުވެރިކޮށް، ރިޒޯޓުތަކަށާއި ވިޔަފާރިތަކަށް ދޫކުރުމުގެ ވިސްނުމަކީ އެއީ އިނގޭތޯ. އެނގިވަޑައިގަންނަވާނެ، ވިޔަފާރިތަކަށްވެސް ވަރަށް ބޮޑެތި ގެއްލުންތަކެއް ލިބެމުން މި އަންނަނީ. އެހެންވީމާ، މީގައި އަޅުގަނޑުމެންނަށް ޙައްލެއް ހޯދައިދެވޭނީ، އެންމެން އެކީގައި މަސައްކަތްކޮށްގެން. އަޅުގަނޑުމެން މި ސްޓިމިއުލަސް ޕެކޭޖްގެ ތެރެއިން މި ދޫކުރާ ލޯނު އެހީ، ލުއިގޮތެއްގައި މި ދޫކުރަނީ ވީވަރަކުން ހަމަ ވިޔަފާރިވެރިންގެ ވިޔަފާރިތަކުގައި މަސައްކަތްކުރާ މުވައްޒަފުން ވަކިނުކުރުމަށް. އަދި ދޭންޖެހޭ މުސާރަ، ހަމަ މަހުން މަހަށް ލިބޭގޮތަށް ހެދުން. އަޅުގަނޑުމެން ލޯނު ދޫކުރާއިރުގައި އެކަމަށް އިސްކަންވެސް ދޭނަން.\nރައީސުލްޖުމްހުރިއްޔާ އިބްރާހިމް މުހައްމަދު ސޯލިހު\nމީގެއިތުރުން ކޮވިޑް-19 އާއި ގުޅިގެން ރާއްޖޭގެ އިގްތިސާދަށް އަންނާނެ ލޮޅުމުން އަރއިގަތުމަށް ސްޓިމިއުލަސް ޕެކޭޖުގެ ސަބަބުން އެހީތެރިކަން ލިބިގެންދާނެ ކަމަށް ފިނޭންސް މިނިސްޓަރ އިބްރާހިމް އަމީރުވެސް މީގެކުރިން ވިދާޅުވެފައިވެއެވެ. އަދި ވަޒީފާ ގެއްލޭ މީހުންނަށް އެހީތެރިކަން ފޯރުކޮށްދިނުންވެސް މި ޕެކޭޖުގެ ދަށުން ކުރިއަށްގެންދާނެ ކަމަށް އަމީރު ވިދަޅުވިއެވެ.\nސްޓިމިއުލަސް ޕެކޭޖުގެ ދަށުން ކުރަން ނިންމާފައިވާ އެތައްކަމެއް ރިލީފް ޕެކޭޖުގައިވެސް ހިމަނާފައިވުމާއެކު، ސްޓިމިއުސލް ޕެކޭޖެއްގެ އިންތިޒާރުގައި ތިބި ގިނަ އާންމު ރައްޔިތުންނަށް މިވަނީ ވަރަށް ބޮޑަށް އޮޅުން އަރާފައެވެ.\nމިކަން މިހެން އޮއްވައި ނޭޝަނަލް އޮޕަރޭޝަން ސެންޓަރުގައި ހޮނިހިރު ދުވަހުގެެރޭ ބޭއްވި ނޫސްވެރިންގެ ބައްދަލުވުމުގައި އިކޮނޮމިކް މިނިސްޓަރު ފައްޔާޒު އިސްމާއިލްވެސް ވަނީ ސްޓިމިއުލަސް ޕެކޭޖުގެ ބަދަލުގައި ރިލީފް ޕެކޭޖާ ގުޅުންހުރި މައުލޫމާތުތައް ހިއްސާކުރައްވާފައެވެ.\nމިނިސްޓަރް ވިދާޅުވީ ސަރުކާރުން އިއުލާންކުރީ އިކޮނޮމިކް ރިލީފު ފަންޑެއް ކަމަށާއި އެއީ ކުރިއަށް އޮތް ތިންމަސް ދުވަހު ކޮންމެވެސް ހަރުފަތެއްގައި ދިރިހުރުމަށް ސަރުކާރުންދޭ އެހީތެރިކަމެއް ކަމަށެވެ. އަދި ސްޓިމިއުލަސް ޕެކޭޖެއް ދޭން ފަންޑު ހޯދުމުގެ މަސައްކަތް ސަރުކާރުން ކުރަމުންދާ ކަމަށް ފައްޔާޒު ވިދާޅުވިއެވެ.\nފުރަތަމައިނުން އަޅުގަނޑުމެން ރިލީފް ޕެކޭޖް އިއުލާންކުރި އިރު ކޮންމެވެސް ވަރަކަށް ސްޓިމިއުލަސް ޕެކޭޖޭ ކިޔުނު އެކި އެކި ގޮތްގޮތުން. އެއީ ހަގީގަތުގައި އިމީޑިއޭޓް އެހީތެރިކަމަކަށް އަޅުގަނޑުމެން މަަސައްކަތްކުރީ. މި ތިން މަހުގެ ތެރޭގައި ނެވާލެވޭވަރު ކޮށްދިނުމަށް މި ޕެކޭޖު އިންޓްރޮޑިއުސްކުރީ. ކުރިއަށް އޮތް ތަނުގައި ވާނެ ގޮތެއް ނޭނގެ. އުންމިދުކުރަނީ ކުރިއަށް އޮތް ހައެއްކަ މަސް ތެރޭގައި މިކަން ހަމައަކަށް އެޅުމަށް.\nފައްޔާޒް ވިދާޅުވީ ކޮވިޑް-19ގެ ސަބަބުން ސްޓިމިއުލަސް ޕެކޭޖުގެ ނަމުގައި ސަރުކާރުން އެ ޕެކޭޖު ތައާރަފުކުރިނަމަވެސް ޕެކޭޖުގެ މަޝްވަރާތައް ދިޔަ ދުވަސްވަރާއި މިހާރުގެ އިގްތިސާދީ ހާލަތު ވަރަށް ބޮޑަށް ބަދަލުވެފައިވާ ކަމަށެވެ. ރިލީފް ފަންޑަކީ ހަމައެކަނި މިވަގުތަށް ވިޔަފާރިތައް ބަނގުރޫޓުވިޔަ ނުދިނުމަށް އެކުލަވާލާފައިވާ ފަންޑެއް ކަމާއި، ސްޓިމިއުލަސް ޕެކޭޖަށް ފަންޑު ހޯދުމުގެ މަސައްކަތް ކުރަމުންދާ ކަމަށް މިނިސްޓަރ ވިދާޅުވިއެވެ. އެހެންކަމުން ސްޓިމިއުލަސް ޕެކޭޖުގެ އުންމީދު ގެއްލުވާނުލުމަށް ސަރުކާރުން އެދެއެވެ.\nވިޔަފާރި ފައްޔާޒް އިސްމާއީލް އިބްރަހިމް އަމީރު ރައީސް އިބްރާހިމް މުހައްމަދު ސޯލިހު ރިޕޯޓް ސްޓިމިއުލަސް ޕެކޭޖް


ޢުޔޫން އިންސްޓިޓިއުޓްގެ ޓީމެއް މިމަހުގެ 24 ވަނަ ދުވަހު މެލޭޝިއާއަށް – ޖަމްޢިއްޔަތުއް ސަލަފް\nޢުޔޫން އިންސްޓިޓިއުޓްގެ ޓީމެއް މިމަހުގެ 24 ވަނަ ދުވަހު މެލޭޝިއާއަށް\nތާރީޚް: 0:22 18 ސެޕްޓެމްބަރ 2018\nޢުޔޫން އިންސްޓިޓިއުޓް ގެ ޓީމެއް މިމަހުގެ 24 ވަނަ ދުވަހު މެލޭޝިއާއަށް ދިއުމަށް ހަމަޖެހިއްޖެއެވެ.\nސެޕްޓެމްބަރު މަހުގެ 24 އިން 30 އަށް މެލޭޝިއާއަށް ކުރާ މިދަތުރުގައި މެލޭޝިއާގެ ކޮލެޖްތަކުގެ ތެރެއިން ފެންވަރު ރަނގަޅު، އަދި ދަރިވަރުންނަށް ފައިދާވާނެ ފަދަ ގޮތަކަށް ޒަމާނީ ތަޢުލީމުގެ މުޤައްރަރުތަކެއް ހުރިކަމަށް ޢުޔޫން އިންސްޓިޓިއުޓަށް ޤަބޫލުކުރެވޭ ބައެއް ކޮލެޖްތަކުގެ އިސްވެރިންނާއި ބައްދަލުކުރުމަށް ހަމަޖެހިފައިވާކަމަށް ޢުޔޫން އިންސްޓިޓިއުޓްގެ ސީނިއާރ މެނޭޖަރު އަޙްމަދު ޔާމީން ވިދާޅުވިއެވެ.\n”އަޅުގަނޑުމެންނަށް މިހާރުވަނީ ވަރަށް ރަނގަޅު ދެ ކޮލެޖަކުން އެޕޮއިންޓްމަންޓް ހަމަޖެހިފަ. އަޅުގަނޑުމެން މި ބަލަނީ ދަރިވަރުންނަށްވެސް ކޯސް ފީ ބޮޑު ބުރައަކަށް ނުވެ ފެންވަރު ރަނގަޅު ކޯހެއް އަޅުގަނޑުމެންނަށް ފޯރުކޮށްދޭނެ ކޮލެޖަކާ ގުޅިގެން ބައެއް ޑިޕްލޮމާ ޕްރޮގްރާމްތައް ޢުޔޫން އިންސްޓިޓިއުޓްގައި 2019 ވަނަ އަހަރު ފެށޭތޯ. ރާއްޖޭގައި މިވަގުތު ނެތް ދާއިރާތަކަށް ބޮޑަށް އިސްކަންދީގެން މަޝްވަރާތައް ކުރިއަށް ގެންދާނީ. އިންޝާﷲ މި ހުރިހާ ޕްރޮގްރާމެއްވެސް ކުރިއަށްދާނީ އެމް.ކިޔު.އޭ އެޕްރޫވްޑް ކޯސްތަކެއްގެ ގޮތުގައި. މިދަތުރުގައި ކޮލެޖްތަކުގެ އިތުރުން މެލޭޝިޔާގެ ބޮޑެތި ބައެއް ސްކޫލްތަކަށް ޒިޔާރަތް ކުރުމަށްވެސްވަނީ ހަމަޖެހިފަ“ ޔާމީން ވިދާޅުވިއެވެ.\nޤުރްއާން، އިނގިރޭސި އަދި ޢަރަބި ބަހުގެ ސެޓްފިކެޓް ކޯސްތައް މިހާރުވެސް ކުރިއަށްގެންދާ ޢުޔޫން އިންސްޓިޓިއުޓްގައި 2019 ވަނަ އަހަރުވެސް އިތުރު ކޯސްތައް ފެށުމަށް ވަނީ ހަމަޖެހިފައެވެ.\nޖަމްޢިއްޔަތުއްސަލަފުގެ ފަރާތުން ހައިސްކޫލެއް އުފައްދައި ހިންގުމަށް ކަނޑައަޅައި، ސްކޫލެއް ހިންގަން ބޭނުންވާ ފަންނީ އަދި ތަޢުލީމީ ލަފަޔާއި އިރުޝާދު ހޯދުމާއި ޕްރޮޕޯސަލްއެއް ޑިވެލޮޕްކުރުމުގެ މަސައްކަތް ކުރަމުންދާތާ ގިނަ ދުވަސްތަކެއްވަނީ ވެފައެވެ. އެހެންކަމުން މިދަތުރުގައި ހައިސްކޫލްގެ ކަންތަކާ ގުޅޭގޮތުންވެސް މަޝްވަރާތައް ކުރިޔަށް ގެންދިޔުމަށްވެސް ވަނީ ހަމަޖެހިފައެވެ.\nމިދަތުރުގައި ބައިވެރިވެވަޑައިގަންނަވާނީ އައްޝައިޚް ޢަބްދުﷲ ބިން މުޙައްމަދު އިބްރާހީމް، އައްޝައިޚް ޙަސަން މޫސާ ފިކްރީ އާއި އަލްއަޚް އަޙްމަދު ޔާމީން އަދި އަލްއަޚް މުޙައްމަދު ސުޖާޢު އެވެ.


Siyaasee Jagaha Akah Fuluhun Ge Muahsasaa Vejje - Idhikolhu - Vaguthu\nސިޔާސީ ޖަގަހައަކަށް ފުލުހުންގެ މުއައްސަސާ ވެއްޖެ - އިދިކޮޅު\nފުލުހުންގެ މުއައްސަސާ ސިޔާސީ ޖަގަހައަކަށް ބަދަލުވެފައިވާ ކަމަށް އިދިކޮޅު ފަރާތްތަކުން ބުނެފިއެވެ.\nއިދިކޮޅު ފަރާތްތަކުން މިއަދު ހަވީރު މ. ކުނޫޒުގައި ބޭއްވި ނޫސްވެރިންގެ ބައްދަލުވުމުގައި މަޑުއްވަރި ދާއިރާގެ މެންބަރު މުޙައްމަދު އަމީތް ވަނީ ތަޙްޤީޤަށް ކަމަށް ބުނެ ބަންދުކޮށްފައި ތިބި މީހުންގެ މައުލޫމާތު ހާމަކުރާއިރު ސާބިތު ހިފޭ ވާހަކަތައް ހާމަކުރުމަށް ފުލުހުންނަށް ގޮވާލާފައެވެ.\n" ފަނޑިޔާރު ޢަލީ ހަމީދާއި ގުޅުންހުރި ގެއަކުން 38 މިލިއަން ރުފިޔާ ފެނުނުކަމަށް ބުނެފައި އެތައް ދުވަހެއް ފަހުން އެއީ އޮޅުމަކުން ދެވުނު މައުލޫމާތެއް ކަމާއި ފެނުނީ 3.4 މިލިއަން ރުފިޔާ ކަމަށް ބުނުމަކީ ވަރަށް ބޮޑު މައްސަލައެއް " އަމީތު ވިދާޅުވިއެވެ.\nއަމީތު ވިދާޅުވީ އެ ފައިސާ ފެނުނު ގެއަކީ ކޮބައިކަމާއި އެގެއަކާއި އަލީ ޙަމީދާއި ހުރި ގުޅުން ބުނެ ނުދިނުމަކީ ވެސް މައްސަލައެއް ކަމަށެވެ.\nއަދި 2015 ވަނަ އަހަރުން ފެށިގެން ރައީސް މައުމޫން ވަނީ ސަރުކާރު ވައްޓާލަން މަސައްކަތްކޮށްފައި ކަމަށް ފުލުހުން ބުނި ނަމަވެސް އެފަދަ އެއްވެސް މަސައްކަތެއް ރައީސް މައުމޫން ކުރައްވާފައި ނުވާ ކަމަށްވެސް އަމީތު ވިދާޅުވިއެވެ. އަދި އެކަމަށް އެއްވެސް ހެއްކެއް ނުދެއްކޭނެ ކަމަށް ވެސް އޭނާ ވިދާޅުވިއެވެ.\n"ފުލުހުން މި ދައްކަނީ ސިޔާސީ ޕާޓީތަކުން ދައްކާ ސިޔާސީ ވާހަކަތައް ފަދަ ވާހަކަތައް. ފުލުހުންގެ މުއައްސަސާ އިން އެފަދަ ކަންކަން ނުކުރުމަށް އަޅުގަނޑު ގޮވާލަން." އަމީތު ވިދާޅުވިއެވެ.\nދާދިފަހުން ފުލުހުންގެ ފަރާތުން ބޭއްވި ނޫސްވެރިންގެ ބައްދަލުވުމެއްގައި ފުލުހުންގެ ތަރުޖަމާނު ސްޕްރިންޓެންޑެންޓް އޮފް ޕޮލިސް އަހްމަދު ޝިފާން ވިދާޅުވީ 2015 ވަނަ އަހަރުގެ ޖުލައި މަހުގެ ތެރޭގައި އަދީބް ނައިބް ރައީސް ކަމަށް އައްޔަންކުރުމާއެކު ކުރީގެ ރައީސް މައުމޫން އަބްދުލްގައްޔޫމު މިސަރުކާރު ބަދަލުކުރުމަށް ތަފާތު އެކި ގޮތްގޮތަށް ގާނޫނާ ހިލާފަށް މަސައްކަތް ކުރައްވާފައިވާ ކަން ފުލުހުންގެ ތަހުގީގަށް އެނގިފައިވާ ކަމަށެވެ.\nއެގޮތުން ރައްޔިތުންގެ މަޖިލީހުގެ ތެރޭގައި މިމަސައްކަތް ކުރުމަށްޓަަކައި މަޖިލީހުގެ މެންބަރުންނަށް ރިޝްވަތު ދެއްވުމުގެ ގޮތުން ތަފާތު އަދަދުތަކުން ފައިސާދީ އިދިކޮޅު ފަރާތްތަކާ ގުޅުމަށް ދައުވަތު ދެއްވާފައިވާ ކަމަށްވެސް ވިދާޅުވި އެވެ.\nޝިފާން ވިދާޅުވީ ސަރުކާރު ބަދަލުކުރުމުގެ މަސައްކަތުގެ ތެރެއިން ރައްޔިތުންގެ މަޖިލީހުގެ ރައީސް އަބްދުﷲ މަސީހް މުހައްމަދު މަގާމުން ވަކިކުރުމުގެ މަސައްކަތް އިސްވެ ހުންނަވައިގެން ފެއްޓެވީ ރައީސް މައުމޫންގެ ދަރިކަލުން އަދި ދިއްގަރު ދާއިރާގެ މެންބަރު އަހްމަދު ފާރިސް މައުމޫން ކަމަށެވެ.\nއޭޕްރީލް 17, 2018 18:56\nފޮނި ވާހަކަދައްކާނެކަމެއްނެތް. ގޮނޑިގެއްލިފައި. ރިޝްވަތު ޖާޑީ. އުރައްޕުކަމެއް ނެތް.\nއޭޕްރީލް 17, 2018 20:13\nދައުވާ ހަމަ ކުރަންވީ.އެކަމަކު އިސްލާމް ދީން ކަށަވަރުކޮށްދީފައިވާ އަދުލުވެރި ޝަރީޢަތެއް ލިބުދޭންޖެހޭނެ. ނަސްލު ކަށަވަރު ނުވާ ފަނޑިޔާރަކު ޝަރީޢަތްކޮށް ހުކުމެއް ކޮށްގެންނުވާނެ.\nވަރަށް ސާފުކޮށް އަމީތު އެ ބުނީ ތިމަންނަމެން މި ދައްކަނީ ހަމަޖެހޭ ވާހަކައެއް ނޫނޭ. އެހެން ނޫނީ ކީއްވެބާ ޕާޓީ ތަކުން ދައްކާ ކަހަލަ ވާހަކައޭ އެ ބުނީ؟ ކޮބާ ލަދު. އަމިއްލަ މީހާގެ ވޯޓް ގަޑުވެސް ނުލިބޭ ތަނަކުން ހޮވާފަ ގެނެސް ގޮޑީގަ ބޭއްދިއިރު. ލިބޭ އެތި ދޯ؟\nއޭޕްރީލް 18, 2018 00:13\nފުލުހުންގެ ތެރޭގައި ތިމަންނަމެން ސިޔާސީކޮށްފައި ތިބި ބަޔަކު އެބަތިބި ކަމުގެ ސިގްނަލް އަމީތު އެދިނީ. ޢެކަން ނިކަން ރަގަޅަށް އަހަރެމެންނަށް އެނގޭ.\nއޭޕްރީލް 18, 2018 08:31\nކުއްވެރިންނަކަށް ފުލުހުން ކަމަކުނުދާނެ\nވަރަށް ގިނަވާހަކަ މީ.......\nއަގަފުޅާނުކޮށް ރަޓަށް ދޭބަލަ\nއޭޕްރީލް 18, 2018 11:00\nރިޝްވަތުގެ ކިއްލާއަކަށް ނޫންތޯ މަޖުލިސްގެ ތިބައިގަޑު ވެފައޮތީ!!!


އާރޓިކަލްކިޔުމަށް ހޭދަވާނެކަމަށް ބެލެވެނީ : 41 މިނެޓް, 13 ސިކުންތު\n(1) ދަންނަބޭކަލުންގެ އިޖްމާޢާ ޚިލާފުވެ ވަޑައިގަތުން:\nއިމާމު އިބްނި ޙަޖަރު ފަތުޙުލް ބާރީގެ 11/138 ގައި މިބޭކަލުންނަށް ރައްދު ދެއްވަމުން ވިދާޅުވެފައި ވެއެވެ. ]فَإِنْ قِيلَ الْمُرَادُ بِدُبُرِ كُلِّ صَلَاةٍ قُرْبَ آخِرِهَا وَهُوَ التَّشَهُّدُ قُلْنَا قَدْ وَرَدَ الْأَمْرُ بِالذِّكْرِ دُبُرَ كُلِّ صَلَاةٍ وَالْمُرَادُ بِهِ بَعْدَ السَّلَامِ إِجْمَاعًا فَكَذَا هَذَا حَتَّى يَثْبُتَ مَا يُخَالِفُهُ[ (މާނައީ: މިސާލަކަށް ކޮންމެ ނަމާދެއްގެ ފަހުގެ މުރާދަކީ ނަމާދުން ނިމެން ކައިރިވެ އައްތަޙިއްޔާތުގެ ފަހުން ކަމަށް ބަޔަކު ބުނާނަމަ ތިމަންމެން ޖަވާބުގައި ބުނާނީ ނަމާދުގެ ފަހުން ޛިކުރުކުރުމާ ބެހޭގޮތުން ]دُبُرَ كُلِّ صَلَاةٍ[ މިބަސް ބޭނުންވެގެން އައިސްފައި އޮތުމާމެދު އެއީ ސަލާމުގެ ފަހުންކަމަށް އުއްމަތް ވަނީ އިޖްމާވެފައެވެ. އެހެންކަމުން ދުޢާއާ ބެހޭގޮތުންވެސް އެގޮތަށް ބޭނުންކުރެވިފައި އޮވެ، އެއާޚިލާފަތް ޝަރުޢީ ބަސްފުޅެއް ނެތްހައިހިނދަކު އެބަހުގެ މުރާދަކަށް މިތާގައި ބެލެވޭނީ ހަމަ އެމާނައެވެ. ދެން އިބްނި ޙަޖަރު ތަފާތު ދަލީލު ގެންނަވާފައި ވެއެވެ. އެއް ދަލީލަކީ އިމާމު ތިރްމިޛީ ޞައްޙަ ޙަސަން މަގުން ރިވާކުރަށްވާފައި ރިވާޔަތެކެވެ. ]قِيلَ يَا رَسُولَ اللَّهِ أَيُّ الدُّعَاءِ أَسْمَعُ قَالَ جَوْفَ اللَّيْلِ الْأَخِيرَ وَدُبُرَ الصَّلَوَاتِ الْمَكْتُوبَاتِ[ (ބޭކަލަކު ދެންނެވިއެވެެ. އޭ ﷲގެ ރަސޫލާއެވެ! އެންމެ އަވަހަށް ޤަބޫލުކުރެއްވެވޭ ދުޢާއަކީ ކޮބައިތޯއެވެ؟ އިތުރު އެކަލޭގެފާނު ޙަދީޘު ކުރެއްވިއެވެ. އެއީ ރޭގަނޑުގެ ފަހު ދަމާއި ފަރުޟު ނަމާދުތަކުގެ ފަހެވެ.) އަދިވެސް އެހެން ބަސްފުޅެއް ގެންނަވާފައި ވެއެވެ. އިމާމު ޠަބަރާނީ ޞައްޙަސަނަދުން އިމާމު ޖަޢުފަރުއް ޞާދިޤުގެ ކިބައިން ރިވާކުރަށްވާފައި ވެއެވެ. އެކަލޭގެފާނު ވިދާޅުވިއެވެ. ]الدُّعَاءُ بَعْدَ الْمَكْتُوبَةِ أَفْضَلُ مِنَ الدُّعَاءِ بَعْدَ النَّافِلَةِ كَفَضْلِ الْمَكْتُوبَةِ عَلَى النَّافِلَةِ[ (މާނައީ: ސުއްނަތް ނަމާދުގެ ފަހުގައި ކުރެވޭ ދުޢާއަށް ވުރެން ފަރުޟު ނަމާދުގެ ފަހުގައި ކުރެވޭ ދުޢާގެ މާތްކަން ބޮޑެވެ. އެއީ ސުއްނަތް ނަމާދުގެ މައްޗަށް ފަރުޟު ނަމާދަށް މާތްކަން ލިބިގެންވާ ފަދައިންނެވެ. މިނޫންވެސް ތަފާތު ދަލީލުތައް އިބްނު ޙަޖަރު ގެންނަވާފައި ވެއެވެ. ފަހުން އަޅުގަނޑު އެދަލީލުތައް ގެންނާތީ ކުރުކޮށްލުމުގެ ގޮތުން ތަކްރާރު ނުކޮށް ދޫކޮށްލީއެވެ.\n(2) އެންމެހައި މުޙައްދިޘުންގެ ރައުޔު އިބްނި ތައިމިޔާގެ ރައުޔާ ތަފާތެވެ.\nއިމާމު ބުޚާރީއާއި މުސްލިމާއި އިބްނި ޚުޒައިމާއާއި ޙާކިމާއި އެނޫންވެސް މުޙައްދިޘުން ދުޢާއާއި ޛިކުރުގެ ޙަދީޘުތަކުގައި އަންނަ ]دُبُرَ كُلِّ صَلَاةٍ[ މިބަސްފުޅުގެ މާނަ ކުރަށްވާފައި ވަނީ ނަމާދުން ނިމިގެން ކަމަށެވެ. މިޙަދީޘުތައް ބަޔާން ކުރެއްވުމުގެ ގޮތުން:\n- އިމާމު ބުޚާރީ ގެންނެވި ސުރުޚީގައި ވިދާޅުވެފައި ވަނީ ]بَاب مَنْ لَمْ يَتَطَوَّعْ فِي السَّفَرِ دُبُرَ الصَّلَاةِ وَقَبْلَهَا[ މިފަދައިންނެވެ. (ފަރުޟު ނަމާދުގެ އިހާއި ފަހުގައި ދަތުރުވެރިޔާއަށް ސުއްނަތް ކުރުން ނޯންނަކަމަށް ވިދާޅުވާ ބޭކަލުންގެ ވާހަކައިިގެ ބާބު)\n- އިމާމު އިބްނި ޚުޒައިމާ ވިދާޅުވެފައި ވެއެވެ. ]بَابُ جَامِعِ الدُّعَاءِ بَعْدَ السَّلَامِ فِي دُبُرِ الصَّلَاةِ[ (ސަލާމް ދިނުމަށްފަހު ނަމާދުގެ ފަހުގައި ކިއުމަށް އެއްކުރެވިފައިވާ ދުޢާގެ ބާބު) ދެން އެކަލޭގެފާނު ބަޔާންކުރެއްވި ޙަދީޘުތަކުގެ ތެރެއިން އެއް ޙަދީޘަކީ މާތް ﷲ ރުއްސުންލެއްވި ޢަލީގެފާނުންގެ ކިބައިން ރިވާވެގެންވާ ޙަދީޘެކެވެ. އޭގައިވަނީ ]عَنْ عَلِيِّ بْنِ أَبِي طَالِبٍ عَنْ رَسُولِ اللَّهِ صَلَّى اللَّهُ عَلَيْهِ وَسَلَّمَ أَنَّهُ كَانَ إِذَا فَرَغَ مِنْ صَلَاتِهِ فَسَلَّمَ قَالَ اللَّهُمَّ اغْفِرْ لِي مَا قَدَّمْتُ وَمَا أَخَّرْتُ.... [ (މާނައީ: އެކަލޭގެފާނު ވިދާޅުވަނީ رَسُولُ اللَّهِ h ނަމާދުން ނިމިވަޑައިގަތުމުން ސަލާމް ދެއްވަތެވެ. ދެން ]اللَّهُمَّ اغْفِرْ لِي مَا قَدَّمْتُ وَمَا أَخَّرْتُ.... [މިދުޢާ ވިދާޅުވެތެވެ.\n- އަދިވެސް އިބްނި ޚުޒައިމާ އެހެންބާބެއް ގެންނަވާފައި ވެއެވެ. ]بَابُ التَّعَوُّذِ بَعْدَ السَّلَامِ مِنَ الصَّلَاةِ[ (ނަމާދުގެ ސަލާމް ދިނުމަށްފަހު ސަލާމަތަށް އެދި ދުޢާކުރުމާބެހޭ ބާބު) ދެން ގެންނަވާފައި ވަނީ އަންނަނިވި ]اللَّهُمَّ إِنِّي أَعُوذُ بِكَ مِنَ الْبُخْلِ ... [ ދުޢާއެވެ.\n- އިމާމު މުސްލިމު ބާބު ގެންނަވާފައި ވަނީ މިފަދައިިިންނެވެ. ]بَابُ اسْتِحْبَابِ الذِّكْرِ بَعْدَ الصَّلاَةِ[ (މާނައީ: ނަމާދުގެ ފަހުން ޛިކުރު ކުރުން ސުއްނަތް ވެގެންވާކަން ބަޔާންވެގެންވާ ބާބު) ދެން ގެންނަވާފައިވަނީ ]سَمِعْتُ عَبْدَ اللَّهِ بْنَ الزُّبَيْرِ يَخْطُبُ عَلَى هَذَا الْمِنْبَرِ وَهُوَ يَقُولُ كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ يَقُولُ إِذَا سَلَّمَ فِي دُبُرِ الصَّلَاةِ أَوْ الصَّلَوَاتِ وَذَكَرَ فِيهَا[ މާތް ﷲ ރުއްސުންލެއްވި ޢަބްދު ﷲ އިބްނި ޒުބައިރު ޚުޠުބާ ދެއްވަމުން ވިދާޅުވި މިބަސްފުޅެވެ. رَسُولُ اللَّهِ h ސަލާމް ދެއްވައި ނަމާދުގެ ފަހުން މިދުޢާ ވިދާޅުވަތެވެ. އޭގެ ތެރެއިން އެއް ދުޢާއަކީ،]اللَّهُمَّ أَنْتَ السَّلَامُ وَمِنْكَ السَّلَامُ تَبَارَكْتَ ذَا الْجَلَالِ وَالْإِكْرَامِ[ މިއެވެ.\n- އިމާމު ތިރްމިޛީ ބާބު ގެންނަވާފައި ވަނީ މިފަދައިިިންނެވެ. ]بَاب فِي دُعَاءِ النَّبِيِّ صَلَّى اللَّهُ عَلَيْهِ وَسَلَّمَ وَتَعَوُّذِهِ فِي دُبُرِ كُلِّ صَلَاةٍ[ (މާނައީ: ކޮންމެ ނަމާދެއްގެ ފަހުގައި ކީރިތި ރަސޫލާ ސަލާމަތަށް އެދި ދުޢާކުރެއްވުމުގެ ބާބު) އެއަށްފަހު ]اللَّهُمَّ اغْفِرْ لِي مَا قَدَّمْتُ وَمَا أَخَّرْتُ[ މިދުޢާއާއި އެހެނިހެން ދުޢާތައް ބަޔާން ކުރެއްވިއެެވެ.\n(3) އެއްވެސް ޙަދީޘެއްގައި ސަލާމް ދިނުގެ ކުރިން ކިއުމަށް ވާރިދުވެފައިވާ ދުޢާތަކުގައި ]دُبُرَ الصَّلَاةِ) މިބަސްފުޅު ބޭނުންވެފައި ނެތެވެ.\nޙަދީޘުތަކުގައި އައިސްފައިހުރި ހުރިހާ ތަނެއްގައި ]دُبُرَ كُلِّ صَلَاةٍ) މިބަސްފުޅު ބޭނުންވެފައި ހުރީ މުޅިންވެސް ނަމާދުން ސަލާމް ދެއްވުމަށްފަހުގެ މާނާގައެވެ. ކުރިއާ ބެހޭގޮތުން ދުޢާގެ ވާހަަކަ އައިސްފައި ހުރީ އެހެން ޢިބާރާތްތަކަކުންނެވެ. އެއީ ޛިކުރު ކަމުގައި ވިއަސް އަދި ދުޢާ ކަމުގައި ވިއަސް ވެހެވެ. އަދި ދުޢާނޫން އެހެންކަންތައްވެސް އެލަފްޒާއެކު ބޭނުން ކުރެވައި އެބަހުއްޓެވެ. ބައެއް ފަހަރު ނަމާދު ތެރޭގެވާހަކައެވެ. އަނެއްބައި ފަހަރު އައްތަޙިއްޔާތުގެ ފަހުގެ ވާހަކައެވެ. އަނެއްބައި ފަހަރު ސަލާމާއި އައްތަޙިއްޔާތާއި ދެމެދުގެ ވާހަކައެވެ. އަނެއްބައި ފަހަރު ސަލާމް ދިނުމުގެ ކުރީގެ ވާހަކައެވެ. އެހެންނަމަވެސް ]دُبُرَ كُلِّ صَلَاةٍ) މިބަސްފުޅު މުޅިންވެސް އައިސްފައި ހުރީ ނަމާދުން ނިމިގެން ކުރަންވާ ކަންތަކާ ބެހޭގޮތުންނެވެ.\n- އިމާމު މުސްލިމު ރިވާކުރަށްވާފައި ވެއެވެ. ]فَصَلَّى رَكْعَتَيْنِ ثُمَّ أَحْرَمَ فِي دُبُرِ الصَّلَاةِ بِحَجَّةٍ وَعُمْرَةٍ مَعًا[ މާނައީ: ކީރިތި ރަސޫލާ އިޙްރާމް ބަންނަވަން ވެގެން ދެރަކުޢަތް ނަމާދު ކުރެއްވިއެވެ. ދެން ނަމާދަށް ފަހު ޙައްޖަށާއި ޢުމުރާއަށް ނިޔަތް ގެންނެވިއެވެ.\n- އިމާމު އަބޫ ދާއޫދާއި ޠަބަރާނީ ރިވާކުރަށްވާފައި ވެއެވެ. ]مَنْ قَرَأَ آيَةَ الْكُرْسِيِّ فِي دُبُرِ الصَّلَاةِ الْمَكْتُوبَةِ كَانَ فِي ذِمَّةِ اللَّهِ إِلَى الصَّلَاةِ الْأُخْرَى[ މާނައީ: ފަރުޟު ނަމާދުގެ ފަހުގައި އާޔަތުލް ކުރުސި ކިޔަވައިފި މީހާ އަނެއް ނަމާދު އައުމާ ހަމައަށް ހުންނާނީ ﷲގެ ޒިއްމާގެ ދަށުގައެވެ.\n- އިމާމު ދާރިމީ ރިވާކުރަށްވާފައި ވެއެވެ. ]عَنْ اِبْنِ عَبَّاسٍ أَنَّ النَّبِيَّ صَلَّى اللَّهُ عَلَيْهِ وَسَلَّمَ أَحْرَمَ دُبُرَ الصَّلَاةِ[ މާނައީ: އިބްނި ޢައްބާސްގެ ކިބައިން ރިވާވެގެން ވެއެވެ. رَسُولُ اللَّهِ h ނަމާދަށް ފަހުން އިޙްރާމް ބެންނެވިއެވެ.\n- އިމާމު ނަސާއީ ރިވާކުރަށްވާފައި ވެއެވެ. ]كَانَ يَقُولُ دُبُرَ الصَّلَاةِ إِذَا سَلَّمَ لَا إِلَهَ إِلَّا اللَّهُ وَحْدَهُ لَا شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ اللَّهُمَّ لَا مَانِعَ لِمَا أَعْطَيْتَ وَلَا مُعْطِيَ لِمَا مَنَعْتَ وَلَا يَنْفَعُ ذَا الْجَدِّ مِنْكَ الْجَدُّ[ މާނައީ: رَسُولُ اللَّهِ h ސަލާމް ދެއްވާފައި ނަމާދަށް ފަހު މިދުޢާ ވިދާޅުވަތެވެ. މިއެވެ.\n- އިމާމު ބުޚާރީ ރިވާކުރަށްވާފައި ވެއެވެ. ]عَنْ سَعْدٍ بْنِ وَقَّاصٍ يَقُولُ إِنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ كَانَ يَتَعَوَّذُ مِنْهُنَّ دُبُرَ الصَّلَاةِ اللَّهُمَّ إِنِّي أَعُوذُ بِكَ مِنَ الْجُبْنِ وَأَعُوذُ بِكَ أَنْ أُرَدَّ إِلَى أَرْذَلِ الْعُمُرِ وَأَعُوذُ بِكَ مِنْ فِتْنَةِ الدُّنْيَا وَأَعُوذُ بِكَ مِنْ عَذَابِ الْقَبْرِ[ މާނައީ: ސަޢުދުގެފާނު ވިދާޅުވިއެވެ. رَسُولُ اللَّهِ h ނަމާދުގެ ފަހުގައި ]اللَّهُمَّ إِنِّي أَعُوذُ بِكَ مِنَ الْجُبْنِ... [މިދުޢާ ވިދާޅުވެ ރައްކައުތެރިކަމަށް އެދިވަޑައި ގަންނަވަތެވެ. މިނޫންވެސް މިފަދަ އެތަކެއް ޙަދީޘެއް މިމޭރުމުން ފެންނާން އެބަހުއްޓެވެ.\nދެން މިތާގައި އުފެދޭ ސުވާލަކީ ޙަދީޘުތަކުގައި ]دُبُرَ كُلِّ صَلَاةٍ) މިގޮތަށް އައިސްފައިހުރި ދުޢާތަކާއި ޛިކުރުތައް އިބްނި ތައިމިޔާ ތަފާތު ކުރެއްވީ ކޮންގޮތަކުންބާއެވެ! ދީނުގައި ކަމެއް ވަކިގޮތަކަށް ކަނޑައަޅާއިރު އޭގެ ޙުއްޖަތަކާއި ދަލީލެއް ބޭނުންވާނެއެވެ. ނަމާދުގެ ފަހުން ދުޢާކުރުމީ ހުއްދަ ނޫންކަމެކޭ ވިދާޅުވާއިރު އެއްވެސް ދަލީލެއް ނެތި "ދުބުރުގެ" މާނައަކީ އެއްޗެއްގެ ފުރަގަސްފަރާތޭ ވިދާޅުވުމަކުން އެކަން ސަލާމުގެ ކުރިއަކަށް ޚާއްޞަ ނުކުރެވޭނެއެވެ. މިގޮތުން ބަލާއިރު ނަމާދުގެފަހުން ކުރުމަށް އައިސްފައިހުރި ޛިކުރުތަކާ ބެހޭގޮތުން ވެސް ހަމަ އައިސްފައިހުރީ ހަަމަ އެޢިބާރާތްތަކެވެ. އެހެންކަމަށްވާނަމަ ދެބައި ވަކިކުރެއްވި އުޞޫލެއް އޮންނަން ވާނެއެވެ. އެކަތި ސުއްނަތަކަށް ވެފައި އަނެކަތި ބިދުޢަކަށްވެ، ޙަރާމްކަމެކޭ ބުނުމަކީ އާދައިގެ ވާހަކައެއް ނޫނެވެ. އަދި އެއީ ސަލާމަތް ބުއްދިއަކަށް ޤަބޫލުކުރެވޭނެ ކަމެއް ނޫނެވެ.\n(9) ނަމާދުގެ ފަހުގައި ދުޢާކުރުން ހުއްދަނޫން ކަމުގެ ދަލީލަކީ ކޮބައިކަން އެނގެންޖެހެެއެވެ.\nދުޢާކުރުމަކީ ހުރިހާ ހިނދުކޮޅެއްގައި މުސްލިމުން ކުރަން އޮންނަ ކަމެކެވެ. ވަކިމިވެނި ތަނެއްގައި ދުޢާކުރުން ހުއްދަ ނުވާނެއޭ ބުނެވޭނީ އެކަމަށް ކީރިތި ރަސޫލާގެ އަރިހުން މަނާވުމުގެ ބަސްފުޅެއް އޮވެގެންނެވެ. އިމާމު އިބްނި ތައިމިޔާގެއަރިހުގައި ފަރުޟު ނަމާދުން ނިމިގެން ދުޢާކުރުމަކީ ހުއްދަކަމެއް ނޫނެވެ. އަދިކިއެއްތަ! އެކަލޭގެފާނު ވިދާޅުވާ ގޮތުގައި އެއީ ބިދުޢައެކެވެ. އަޅުގަނޑުގެ ސުވާލަކީ މިކަމުގެ ދަލީލަކީ ކޮބައިތޯއެވެ؟ ކީރިތި ޤުރުއާނާއި ލޮބުވެެތި ރަސޫލާގެ ޙަދީޘުގައި އެކަން މަނާވާނެ ބަސްފުޅެއް އެބައޮތްތޯއެވެ؟ އެހެންނާ ކީރިތި ރަސޫލާގެ ބަސްފުޅުންނާއި ޢަމަލުފުޅުން ސާބިތުވާން ހުރީ އެބަސްފުޅުގެ އިދިކޮޅެވެ. އަދި އަނެއްކޮޅުން ސުއްނަތް ނަމާދުގެފަހުން ދުޢާކުރުން ސުއްނަތެއްގެ ގޮތުގައި މަޝްރޫޢު ވެގެންވާނަމަ އައުލާވެގެންވަނީ ފަރުޟު ނަމާދުގައި އެކަން މަޝްރޫޢުވެގެން ވުމެވެ. އެހެންނާ ސުއްނަތް ވެގެންވަނީ ހުރިހާ ޙާލަތެއްގައި ގިނަގިނައިން ދުޢާކުރުމާއި ޛިކުރު ކުރުމުގައި ﷲ އަށް ކުއްތަންވުމެވެ. މާތް ﷲ ވަޙީކުރަށްވާފައި ވެއެވެ. ]وَقَالَ رَبُّكُمُ ادْعُونِي أَسْتَجِبْ لَكُمْ [މާނައީ: ތިޔަބައިމީހުން ހައްދަވައި ގެންގުޅުއްވާ އިލާހު އެބަ ވަޙީ ކުރަށްވައެވެ. އޭ އަހުރެންގެ އަޅުތަކުންނޭވެ! އަހުރެންގެ އަރިހުގައި ދަންނަވާށެވެެ. އަހުރެން ތިޔަބައިމީހުންގެ ދުޢާ ޤަބޫލު ކުރަށްވާހުށީމެވެ. މިގޮތުން ނަމާދު ކުރުން މަނާ ވަގުތުތަކުގައި ވެސް ދުޢާކުރުމީ ސުއްނަތް ވެގެންވާ ކަމެކެވެ. މިސާލަކަށް ފަތިސް ނަމާދު ފަހުގައްޔާއި ޢަޞުރު ނަމާދު ފަހުގައެވެ. އެހެންކަމަށް ވާނަމަ އެކަލޭގެފާނުންގެ މިބަސްފުޅުގެ ޝަރުޢީ ދަލީލު ފެންނަން އެބަޖެހެއެވެ.\n(10) ތިރީގައި މިވަނީ ނަމާދުގެ ފަހުން ދުޢާކުރުން މަޝްރޫޢުވެގެންވާ ހެކިތަކެވެ.\nނަމާދުކޮށް ނިމިގެން ދުޢާކުރުމީ ހުއްދަކަމެއް ނޫންކަމެކޭ ބުނެވޭނެ އެންމެ ދަލީލެއް ނެތްހިނދު އެކަމަކީ ސުއްނަތެއްކަން ސާބިތުވެވޭނެ ޞައްޙަ ޞަރީޙަ އެތަކެއް ދަލީލެއް އެބަހުއްޓެވެ. ބައެއް ޙަދީޘުތައް ތިރީގައި ބަޔާންކޮށްލާނަމެވެ.\n(ހ) އިމާމު މުސްލިމު ރިވާކުރަށްވާފައި ވެއެެވެ. ]عَنْ الْبَرَاءِ قَالَ كُنَّا إِذَا صَلَّيْنَا خَلْفَ رَسُولِ اللَّهِ صَلَّى اللَّهُ عَلَيْهِ وَسَلَّمَ أَحْبَبْنَا أَنْ نَكُونَ عَنْ يَمِينِهِ يُقْبِلُ عَلَيْنَا بِوَجْهِهِ (حِينَ انْصَرَفَ ) قَالَ فَسَمِعْتُهُ يَقُولُ رَبِّ قِنِي عَذَابَكَ يَوْمَ تَبْعَثُ[ މާނައީ: އަލްބަރާ ވިދާޅުވެފައި ވެެއެވެ. ތިމަންމެން ނަމާދު ކުރާއިރު ކީރިތި ރަސޫލާގެ ކަނާތްފަރާތްޕުޅުގައި ހުއްޓިތިބެން ބޭނުންވަމެވެ. އެކަލޭގެފާނު ތިމަންމެންނާ ދިމާއަށް ކުރިމަތިފުޅު ލައްވަތެވެ. އޭރު އެކަލޭގެފާނު މިދުޢާ ވިދާޅުވާއަޑު އައްސަވަމެވެ. ]رَبِّ قِنِي عَذَابَكَ يَوْمَ تَبْعَثُ[\n(ށ) އިމާމު ބުޚާރީއާއި މުސްލިމާއި ތިރްމިޛީ ރިވާކުރަށްވާފައި ވެއެެވެ. ]كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا انْصَرَفَ مِنْ صَلَاتِهِ اسْتَغْفَرَ ثَلَاثًا وَقَالَ اللَّهُمَّ أَنْتَ السَّلَامُ وَمِنْكَ السَّلَامُ تَبَارَكْتَ ذَا الْجَلَالِ وَالْإِكْرَامِ[ މާނައީ: رَسُولُ اللَّهِ h އެކަލޭގެފާނުންގެ ނަމާދުން ނިމިވަޑައިގަތުމުން ]أَسْتَغْفِرُ اللَّهَ[ ތިން ފަހަރުމަތިން ވިދާޅުވުމަށްފަހު ދެން ]اللَّهُمَّ أَنْتَ السَّلَامُ وَمِنْكَ السَّلَامُ[ މިދުޢާ ވިދާޅުވަތެވެ.\n(ނ) އިމާމު ތިރްމިޛީއާއި އަބޫ ދާއޫދު ރިވާކުރަށްވާފައި ވެއެެވެ. ]عَنْ عَلِيِّ بْنِ أَبِي طَالِبٍ قَالَ كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا سَلَّمَ مِنْ الصَّلَاةِ قَالَ اللَّهُمَّ اغْفِرْ لِي مَا قَدَّمْتُ وَمَا أَخَّرْتُ وَمَا أَسْرَرْتُ وَمَا أَعْلَنْتُ وَمَا أَسْرَفْتُ وَمَا أَنْتَ أَعْلَمُ بِهِ مِنِّي أَنْتَ الْمُقَدِّمُ وَأَنْتَ الْمُؤَخِّرُ لَا إِلَهَ إِلَّا أَنْتَ[ މާނައީ: ޢަލީގެފާނު ވިދާޅުވެފައި ވެއެވެ. رَسُولُ اللَّهِ h ނަމާދުގައި ސަލާމް ދެއްވުމަށްފަހު ]اللَّهُمَّ اغْفِرْ لِي مَا قَدَّمْتُ وَمَا أَخَّرْتُ[ މިދުޢާ ވިދާޅުވަތެވެ.\n(ރ) އިމާމު ތިރްމިޛީއާއި ނަސާއީއާއި އަބޫ ދާއޫދު ރިވާކުރަށްވާފައި ވެއެެވެ. ]عَنْ عُقْبَةَ بْنِ عَامِرٍ قَالَ أَمَرَنِي رَسُولُ اللَّهِ صَلَّى اللَّهُ عَلَيْهِ وَسَلَّمَ أَنْ أَقْرَأَ بِالْمُعَوِّذَاتِ دُبُرَ كُلِّ صَلَاةٍ[ މާނައީ: ޢުޤްބާ ވިދާޅުވަނީ ކޮންމެ ނަމާދެއްގެ ފަހުން އިޚްލާޞްފަލަޤިނާސި ކިޔެވުމަށް رَسُولُ اللَّهِ h ތިމަން ކަލޭގެފާނަށް އަމުރު ކުރެއްވި ކަމަށެވެ.\n(ބ) އިމާމު ތިރްމިޛީއާއި އަބޫ ދާއޫދާއި އިބްނި އަބީޝައިބާ ރިވާކުރަށްވާފައި ވެއެެވެ. ]عَنْ أُمِّ سَلَمَةَ أَنَّ النَّبِيَّ صَلَّى اللَّهُ عَلَيْهِ وَسَلَّمَ كَانَ يَقُولُ إذَا صَلَّى الصُّبْحَ حِينَ يُسَلِّمُ اللَّهُمَّ إنِّي أَسْأَلُكَ عِلْمًا نَافِعًا وَرِزْقًا طَيِّبًا وَعَمَلًا مُتَقَبَّلًا[ މާނައީ: އުއްމު ސަލަމާ ވިދާޅުވެފައި ވެއެވެ. رَسُولُ اللَّهِ h ފަތިސް ނަމާދު ކުރަށްވައި ސަލާމް ދެއްވާފައި ]اللَّهُمَّ إنِّي أَسْأَلُكَ عِلْمًا نَافِعًا[ މިދުޢާ ވިދާޅުވަތެވެ.\n(ޅ) އިމާމު އިބްނި އަބީޝައިބާ ރިވާކުރަށްވާފައި ވެއެެވެ. ]كَانَ عُمَرُ إذَا انْصَرَفَ مِنْ صَلَاتِهِ قَالَ اللَّهُمَّ أَسْتَغْفِرُكَ لِذَنْبِي وَأَسْتَهْدِيكَ لِأَرْشَدِ أَمْرِي وَأَتُوبُ إلَيْكَ فَتُبْ عَلَيَّ اللَّهُمَّ أَنْتَ رَبِّي فَاجْعَلْ رَغْبَتِي إلَيْكَ وَاجْعَلْ غِنَائِي فِي صَدْرِي وَبَارِكْ لِي فِيمَا رَزَقْتَنِي وَتَقَبَّلْ مِنِّي إنَّكَ أَنْتَ رَبِّي[ މާނައީ: މާތް ﷲ ރުއްސުންލެއްވި ޢުމަަރުގެފާނު ނަމާދުން ނިމިވަޑައިގެން ]اللَّهُمَّ أَسْتَغْفِرُكَ لِذَنْبِي وَأَسْتَهْدِيكَ... [މިދުޢާ ވިދާޅުވަތެވެ.\n(ކ) އިމާމު އިބްނި އަބީޝައިބާ ރިވާކުރަށްވާފައި ވެއެެވެ. ]عَنْ عَبْدِ اللَّهِ بْنِ مَسْعُودٍ أَنَّهُ كَانَ يَقُولُ إذَا فَرَغَ مِنْ الصَّلَاةِ اللَّهُمَّ إنِّي أَسْأَلُكَ مِنْ مُوجِبَاتِ رَحْمَتِك وَعَزَائِمَ مَغْفِرَتِكَ وَأَسْأَلُك الْغَنِيمَةَ مِنْ كُلِّ بِرٍّ وَالسَّلَامَةَ مِنْ كُلِّ إِثْمٍ اللَّهُمَّ إنِّي أَسْأَلُكَ الْفَوْزَ بِالْجَنَّةِ وَالْجَوَازَ مِنَ النَّارِ اللَّهُمَّ لَا تَدَعْ لَنَا ذَنْبًا إلَّا غَفَرْتَهُ وَلَا هَمًّا إلَّا فَرَّجْتَهُ وَلَا حَاجَةً إلَّا قَضَيْتَهَا[ މާނައީ: މާތް ﷲ ރުއްސުންލެއްވި އިބްނި މަސްޢޫދު ފަރުޟު ނަމާދުން ނިމިވަޑައިގެން ]اللَّهُمَّ إنِّي أَسْأَلُك مِنْ مُوجِبَاتِ رَحْمَتِكَ.... [ މިދުޢާ ވިދާޅުވަތެވެ.\n(އ) މުޅި އުއްމަތް އެއްބަސްވާ ގޮތުގައި ނަމާދުން ނިމިވަަޑައިގެން އެންމެ ފުރަތަމަ ތިންފަހަރުމަތިން ]أَسْتَغْفِرُ اللَّهَ[ ސުއްނަތެކެވެ. މިއީ ދުޢާއެކެވެ.\n(4 ވަނަ ބަޔަށް އިންތިޒާރު ކޮށްލައްވާ)


Bali Endhugaai Oeh Zahaa Ge Asarugadha Message In Rovihjje - Vaguthu\nބަލި އެނދުގައި އޮތް ޒަހާގެ އަސަރުގަދަ މެސެޖުން ރޮވިއްޖެ!\nލޭގެ ކެންސަރު ޖެހިފައިވާ އުމުރުން 14 އަހަރުގެ ކުއްޖެއް ކަމަށްވާ ޒަހާ ޒަރީރުގެ ހާލަތު ދަށްވަމުންދާ ކަމަށް އޭނާގެ އާއިލާ އިން ޑޮކްޓަރުންނާއި ހަވާލާދީ ބުނެއެވެ.\nޒަހާގެ ކެންސަރު ބަލި ރަނގަޅު ކުރުމަށް މިހާރު އޮތް ހަމައެކަނި ގޮތަކީ ބޯންމެރޯ ޓްރާންސްޕްލާންޓް ހެދުމެވެ. އިންޑިއާގެ އަމްރިތާ ހޮސްޕިޓަލްގައި މިހާރު އޮތް ޒަހާގެ ހާލަތު ދަށްނަމަވެސް އެކުއްޖާގެ ހިތްވަރަކަށް ބަދަލެއް ނާދެއެވެ.\nއެންމެފަހުން ޒަހާ ބަލިއެނދުގައި އޮވެ ވެސް ޒަހާ ހިތްވަރު ހޯދަނީ އީމާންތެރިކަން އިސްކޮށްގެންނެވެ. އޭނާ އޮތީ ﷲ އަށް ދުޢާ ކުރުމުގައެވެ. އެއްވެސް ޝަކުވާއެއް ނެތެވެ. މިއަދު ޒަހާ ވަނީ "ވަގުތު އެހީ" އަށް ވަރަށް އަސަރުގަދަ ފޮޓޯއެއް ފޮނުވާފައެވެ.\nޒަހާ ކުރަހާފައިވާ އެފޮޓޯގައި ފެންނަނީ އިންޖެކްޝަނަކާއި ބަލި ވެފައި އޮތް މީހެއްގެ އަތާއި މީހެއްގެ ހިތާއި ބޭހެވެ. ފޮޓޯގެ މެދުގައި ލިޔެފައިވެއެވެ. لا بأْسَ طَهـورٌ إِنْ شـاءَ الله ދެރަނުވާށެވެ. ތިއީ މާތްﷲ ތިބާއަށް ދެއްވި ޠާހިރުކަމެކެވެ. މިއީ ބަލިމީހުންނަށް ޒިޔާރަތް ކުރާ މީހުން ކިޔުމަށް ވާރިދުވެފައިވާ ދުޢާ އަކާއި އެދުޢާގެ މާނައެވެ.\nޒަހާ މިއަދު ވެސް އެދެނީ އޭނާ އަށްޓަކައި އަޅުގަނޑުމެން ހެޔޮ ދުޢާ ކޮށްދިނުމެވެ. އެއީ އަޅުގަނޑުމެން ކޮންމެ މީހަކަށް ވެސް ލިބޭ އުފަލެއް ކަމުގައި ހައްދަވަމާ ހިންގަވާށެވެ.\nޒަހާ ފޮނުވި ފޮޓޯ\nޒަހާގެ ބޯންމެރޯ ޓްރާންސްޕްލާންޓް ހެދުމަށް އެކަނިވެސް 750000 (ހަތްލައްކަ ފަންސާސް ހާސް) ދިވެހި ރުފިޔާ ވަރު ޚަރަދު ވާނެ ކަމަށް ބެލެވެއެވެ. އަދި އިންޑިއާގައި ކުރަން ޖެހޭ އިތުރު ޚަރަދުތަކަށް ވެސް ގިނަ އަދަދެއްގެ ފައިސާ ބޭނުންވާނެއެވެ. ޒަހާގެ އާއިލާގައި އެފަދަ ބޮޑު ޚަރަދެއް ކުރެވޭނެ މާލީ ތަނަވަސްކަމެއް ނެތެވެ. އެހެންކަމުން އާއިލާ އިން އެދެނީ ފޯރުންތެރިކަން ހުރި ކޮންމެ ފަރާތަކުން ވެސް އެފަރާތަކަށް އެހީގެ ގޮތުގައި ފޯރުކޮށްދެވޭނެ މިންވަރެއް އާއިލާ އަށް ފޯރުކޮށްދިނުމަށެވެ.\nޒަހާގެ ހާލަތު މިހާރު ވެސް ދަށްވަމުން ދާއިރު މިހާރު ވަރަށް ގަދައަށް ހުންއައިސްގެން ޒަހާ އަށް ފަރުވާ ދެމުންދާ ކަމަށް އާއިލާ އިން މައުލޫމާތު ދެއެވެ.\nޑޮކްޓަރުން ވިދާޅުވެފައި ވަނީ މަހެއްހާ ދުވަސް ތެރޭގައި ބޯންމެރޯ ޓްރާންސްޕްލާންޓް ނުހަދައިފިނަމަ ޒަހާގެ ފުރާނަ އަށް ނުރައްކާ ވެދާނެ ކަމަށެވެ.\nޒަހާ އަށް އެހީތެރިވެދެއްވަން ބޭނުންފުޅުވާ ފަރާތްތަކުން އޭނާގެ މަންމަ، ފާތިމަތު ރަޝީދާގެ ބީއެމްއެލް އެކައުންޓް (7703246659001) އަށް ފައިސާ ޖަމާކޮށްދިނުމަށް އާއިލާ އިން އެދެއެވެ. އަދި ޒަހާ އަށް ދިމާވެފައިވާ ބަލި ހާލަތާއި ގުޅޭ އިތުރު މައުލޫމާތު ހޯއްދެވުމަށް ބޭނުންފުޅުވާނަމަ، ރަޝީދާގެ އިންޑިއާ ފޯން ނަމްބަރު (917994422264) އަށް ގުޅުމަށް އާއިލާއިން އެދެއެވެ.\nޖެނުއަރީ 11, 2017 - 20:21\nއަވަސް ޝިފާއެއް ދެއްވާށި..އާމީން...\nޖެނުއަރީ 11, 2017 - 13:36\nلا بأْسَ طَهـورٌ إِنْ شـاءَ الله. ހައްދަވާ ގެންގުޅުއްވާ އިލާހް.. ޒަހާއަށް އަވަސް ޝިފާއެއް މިންވަރު ކުރައްވާންދޭވެ. އާމީން.\nޖެނުއަރީ 11, 2017 - 13:27\nޢަވަސް ސިފާއަކަށް އެދެން\nޖެނުއަރީ 11, 2017 - 13:06\nشفاك الله تعالى وبركاته\nޖެނުއަރީ 11, 2017 - 08:51\nلا بأْسَ طَهـورٌ إِنْ شـاءَ الله. އިރާދަކުރެއްވިއްޔާ މާތް ﷲ ޒަހާއަށް އަވސް ޝިފާއެއް ދެއްވާނެ. ޢާމީން\nޖެނުއަރީ 11, 2017 - 08:30\nޖެނުއަރީ 11, 2017 - 06:50\nޖެނުއަރީ 11, 2017 - 06:49\nޖެނުއަރީ 11, 2017 - 06:24\nޖެނުއަރީ 11, 2017 - 00:04\nޢިރާދަ ކުރެއްވިޔާ ރަގަޅު ވާނެ ޒާހާ އަކީ ވަރަށް ހިވަރުގަދަ ކުއްޖެ އަވަސް ޝިފާއެއް ދެއްވާފާދޭ އާމީން\nޖެނުއަރީ 10, 2017 - 22:52\nޖެނުއަރީ 10, 2017 - 22:45\nلا بأْسَ طَهـورٌ إِنْ شـاءَ الله އަވަސް ޝިފާއެއް ދެއްވާށި. އާމީން.\nޖެނުއަރީ 10, 2017 - 22:43\nއަވަސް ޝިފާއެއް ދެއްވާށި. އާމީން لا بأْسَ طَهـورٌ إِنْ شـاءَ الله\nޖެނުއަރީ 10, 2017 - 22:20\nއަވަސް ޝިފާއެއް ދެއްވާށި. އާމީޏް\nޖެނުއަރީ 10, 2017 - 19:28\nއަވަސް ޝިފާ ދެއްވާށި.\nޖެނުއަރީ 10, 2017 - 11:54\nއަވަސްޝިފާ އަކައް އެދެން ވަރައް ދެރަވެއްޖެ ވަރައް ވަރައް ދެރަވެއްޖެ ތިހަބަރު ކިއުމުން\nޖެނުއަރީ 10, 2017 - 11:53\nހައްދަވާ ބޮޑުކުރެއްވި ރަސްކަލާކޮ ޒަހާއަށް އަވަސް ޝިފާއެއް ދެއްވާދޭވެ. ޒަހާއަށް ކެއްތެރިކަން ދެއްވާށި އާމީން\nޖެނުއަރީ 10, 2017 - 11:52\nއިންޝާﷲ ޒަހާގެ ހާލުރަނގަޅުވާނެ. މާތްﷲ ޒަހާގެ ބައްޔައް އަވްސް ޝިފާއެއްދެއްވާން ދޭވެ.\nޖެނުއަރީ 10, 2017 - 11:27\nއަވަސް ޝިފާއެއް ދެއްވާށި. އާމީން\nޖެނުއަރީ 10, 2017 - 11:22\nޖެނުއަރީ 10, 2017 - 11:20